Wextê îqtîdarê AKPyî de polîtîkayê şîdetî yê vera karkeran bi hawayêkê kiştişî dewam kenê. Wextê AKPyî de karkerî neçare verdîyayî ke bi meaşê kêmî bixebitê. Goreyê raporanê Meclîsê Asayîşê Kar û Weşîya Karî (ÎSÎG) yê mabênê 2014-2022yî 17 hezar û 691 karkerî serê karî de dinyaya xo bedilnaye. Zafê înan zî karkerê kurdî bîyê ke bê asayîşî xebitîyayêne.
Karkerê kurdî zafêr karanê înşaetî de xebitîyenê. Seba ke patronê înşaetan hîna zaf pereyî qezenç bikerê tedbîranê asayîşî nêgênê. Şaristananê Kurdîstanî de rewşe qetî hol nîya. Karê înşaetî ra dima kurdan tewr zaf karanê zîretî yê serrwextî de dinyaya xo bedilnaye.
Mabênê serranê 2014 û 2022yî de şaristananê kurdan de hûmara karkeranê ke dinyaya xo bedilnaya wina yê:
Dîlok: 337
Riha: 315
Mereş: 181
Amed: 348
Xarpêt: 128
Şirnex: 103
Mêrdîn: 140
Wan: 117
Qers: 49
Meletî: 150
Agirî: 70
Mûş: 19
Sêrt: 71
Bedlîs: 35
Colemêrg: 53
Dêrsim: 30
Erzîngan: 59
Erzirom: 106
Semsûr: 97
Çewlîg: 42
Êlih: 62
Îdir: 26
